Приложение №1

# Образец на изисквания към офертите от ПМС № 118/20.05.2014 г.

**ИЗИСКВАНИЯ КЪМ ОФЕРТИТЕ**

# за

**участие в процедура с публична покана за определяне на изпълнители за изпълнение на услуга с предмет:**

**Осигуряване на дейности по подкрепа и супервизия при изпълнение на проект "Детска пътека (подготовка и въвеждане на детска услуга "детска пътека" при случаи на деца – свидетели или в риск от насилие)“ по програма „Правосъдие“, финансирана по Малка грантова схема O3 на Норвежкия финансов механизъм 2014 – 2021**

***Възложител на настоящата процедура е – СДРУЖЕНИЕ „АСОЦИАЦИЯ НА ПРОКУРОРИТЕ В БЪЛГАРИЯ - Бенефициент по проект № BGJUSTICE-3.002-0005 от 05.08.2022 г. "Детска пътека (подготовка и въвеждане на детска услуга "детска пътека" при случаи на деца – свидетели или в риск от насилие)“.***

# ОБЩИ ИЗИСКВАНИЯ

При изготвяне на офертата всеки кандидат трябва да се придържа точно към обявените от възложителя условия.

Кандидатът в процедурата има право да представи само една оферта.

Офертата следва да е изготвена съобразно образеца от документацията и да съдържа техническо и финансово предложение. Към офертата следва да са приложени всички изискуеми от възложителя документи, посочени в поканата.

Изискуемите документи към офертата следва да бъдат представени в оригинал, нотариално заверено копие или заверени от кандидата копия с думите: „Вярно с оригинала”, подпис и печат съобразно изискванията на възложителя към конкретните документи.

Офертите за участие в процедурата се изготвят на български език.

Документите, представени на чужд език, следва да бъдат придружени с превод на български език. Офертите следва да бъдат валидни за срока, посочен от възложителя в обявата, считано от крайния срок за получаване на оферти. Срокът на валидност на офертите е времето, през което кандидатите са обвързани с условията на представените от тях оферти.

Лице, което е дало съгласие и фигурира като подизпълнител в офертата на друг кандидат, не може да представи самостоятелна оферта.

# Допустимост на кандидатите

Кандидат в настоящата процедура може да бъде всяко българско или чуждестранно физическо или юридическо лице, както и техни обединения.

В процедурата може да участва всеки, който отговаря на предварително обявените условия от възложителя, посочени в документацията за участие.

Кандидатът следва да е представил оферта, която отговаря на изискванията на чл.15 от ПОСТАНОВЛЕНИЕ № 118 на МС от 20.05.2014 г. за условията и реда за определяне на изпълнител от страна на бенефициенти на безвъзмездна финансова помощ от Финансовия механизъм на Европейското икономическо пространство, Норвежкия финансов механизъм, фонд „Убежище, миграция и интеграция“ фонд „Вътрешна сигурност“ и на условията на публичната покана, посочени от възложителя.

За кандидата следва да не са налице обстоятелствата по чл.22 ал.1 от ПМС № 118 от 20.05.2014 г. Кандидатът следва да отговаря на обявените изисквания в публичната покана за технически и професионални способности.

Не подлежи на оценка оферта на кандидат, който не е представил в срок изисканите допълнителни документи по реда на чл.18 ал.3 от ПМС № 118 от 20.05.2014 г. или представените документи не отговарят на предварително обявените условия в публичната покана.

# ПОДАВАНЕ НА ОФЕРТАТА

Офертата се представя в запечатан непрозрачен плик от кандидата лично или от упълномощен от негов представител, по куриер или по пощата с препоръчано писмо с обратна разписка, на адреса на възложителя, посочен в публичната покана и включва:

* 1. Данни за кандидата;
	2. Техническо и Ценово предложение за изпълнение на поръчката съгласно Приложение №7
	3. Подизпълнителите, които ще участват при изпълнението на поръчката, и дела на тяхното участие, ако кандидатът предвижда подизпълнители;
	4. Декларация по чл. 22, ал. 2, т. 1;
	5. Други документи, предвидени в публичната покана.

Върху плика кандидатът посочва:

1. Име и адрес на възложителя;
2. Име, адрес за кореспонденция, телефон и електронен адрес на кандидата;
3. Наименование на предмета на процедурата;
4. Следното предписание: *„Да не се отваря преди разглеждане от комисията за оценяване и класиране”.*

При приемане на офертата върху плика се отбелязват поредният номер, датата и часът на получаване и посочените данни се записват във входящ регистър, за което на приносителя се издава документ.

Оферти, които са представени след изтичане на крайния срок за получаване или в не запечатан или скъсан плик, не се приемат от възложителя и не се разглеждат.

Заинтересованите лица могат да поискат писмено от възложителя разяснения по публичната покана в срок до 4 дни преди изтичането на срока за подаване на офертите на електронна поща: apb@prb.bg

Възложителят е длъжен да отговори в 3-дневен срок от датата на постъпване на искането. Разясненията се на интернет страницата на Финансов механизъм на европейското икономическо пространство, Норвежки финансов механизъм за България: https://[www.justice.government.bg/,](http://www.justice.government.bg/) https://nfm.mjs.bg/.